o
HILLSONG TV Ole vilpitön 2/2
On hienoa julistaa Jumalan Sanaa television välityksellä.
Ensiksi kuulemme todistuksen siitä, miten ihmisen elämä voi muuttua.
Isäni meni uusiin naimisiin.
Se musersi minut, koska en saanut isän rakkautta.
Kaipasin huomiota ja hyväksyntää. Aloin turruttaa tuskaa päihteillä.
Se toi vain hetkellisen helpotuksen.
Hillsong-seurakunnassa löysin suhteen Jumalaan.
En saanut perheessäni rakkautta ja hyväksyntää.
Seurakunnassa koin rakkautta. Ihmiset hyväksyivät minut.
Jumala muutti kaiken. Isästä ja minusta on tullut läheisiä.
Rakastamme toisiamme. Jumala muutti elämäni.
Edellisessä jaksossa kuulimme opetuksen ensimmäisen osan.
Perustus on tärkeä, jos haluamme olla aitoja, -
samoin armon vastaanottaminen -
ja armon välittäminen muille ihmisille ympärillämme.
Nämä asiat kärsivät, jos päästämme epäaitouden elämäämme.
Puhtaan sydämen vastakohta on oman edun tavoittelu.
Emme pysty elämään vilpittömästi, jos emme valvo sydäntämme.
Saatamme osata ulkoa kaikki saarnat sydämen valvomisesta, -
mutta siitä ei ole hyötyä, ellemme pane opetuksia käytäntöön.
Emme voi rakastaa, jos sydämessämme on epäilystä.
Nyt on vuorossa opetuksen jälkimmäinen osa.
Tiituksen kirjeessä, Tiit. 1:15:ssä, sanotaan: -
"Kaikki on puhdasta puhtaille."
"Saastaisille ja uskottomille ei mikään ole puhdasta."
Puhtaille kaikki on puhdasta.
Kun sydän on puhdas, näemme kaikessa parhaat asiat.
Matt. 5:8:ssa sanotaan: -
"Autuaita ovat puhdassydämiset. He saavat nähdä Jumalan."
He näkevät Jumalan antamat mahdollisuudet.
He näkevät Jumalan järjestämät ihmissuhteet.
He näkevät Jumalan ahdingossa, voitoissa ja pettymyksissä.
He näkevät Jumalan silloin, kun tuntuu, että Hän on kaukana.
He elävät Jumalan suunnitelmassa ja tahdossa.
Jos sydäntämme hallitsee jokin muu kuin -
uskosta, toivosta ja rakkaudesta kumpuava puhtaus, -
näkökykymme hämärtyy.
Itse asiassa sitä alkaa nähdä olemattomia.
Sitä alkaa luulla, että tietyt asiat ovat Jumalan tahto, -
vaikka ne eivät ole Jumalasta.
Aitous tulee sydämen puhtaudesta.
Silloin näkee Jumalan.
Oman edun tavoittelu on inhimillistä.
Olemme taipuvaisia suojelemaan omaa etuamme.
Paavalin mukaan pohjimmiltaan -
epäaitouden, vilpillisyyden ja tyhjien sanojen vastakohta -
on puhdas sydän.
Rakkaus puhtaasta sydämestä
Kaikkien sydämessä on varmasti jotakin, -
mikä pitää viedä ristin eteen.
Pitää sanoa: "Jumala, auta minua pitämään sydämeni puhtaana."
Vain silloin voi nähdä Jumalan.
Ihmiset voivat nähdä Jumalan meissä vain silloin, -
kun elämme puhtaasta sydämestä.
Hän jatkaa: "Rakasta puhtaasta sydämestä ja omastatunnosta."
Jos elämme syyllisyydessä ja salailussa, -
yksityinen ja julkinen elämä alkavat kehittyä eri suuntiin.
Jos yrittää palvella kahta Herraa, -
mikä Raamatun mukaan on mahdotonta, -
ja jos sydän on jakaantunut ja kääntynyt itseään vastaan, -
ihminen ei pysty olemaan se, joksi Jumalan on hänet kutsunut.
Elämä menee kahteen eri suuntaan.
Syyllisyyteen on olemassa vain yksi ratkaisu: -
tuoda Jeesus jokaiseen ongelmaan, tilanteeseen ja kiusaukseen.
Kannattaa tehdä Jeesuksesta elämän keskipiste -
ja elää vapaana syyllisyydestä.
Järjestämme 3 - 4 kertaa vuodessa keskustelupaneelin.
Siihen osallistuvat henkilökuntamme ja opiskelijamme.
Se on hienoa. Ylistämme ja palvomme voimallisesti.
Usein minä toimin puhujana.
Viimeksi lavalle nousi muutama taitava puhuja seurakunnastamme, -
kuten Robert Ferguson, joka on taitava raamatunopettaja, -
ja Donna Crouch, jonka erikoisalaa on johtajuus, -
Joel A'bell, Christine Caine, joka on kansainvälisestikin tunnettu.
Kaiken keskellä, tai oikeastaan aivan alussa, ei sen väliä, -
Robert puhui aitoudesta.
Hän puhui Jeesuksesta.
Jeesuksella oli hyvä suhde Isän kanssa, -
samoin perheen ja ystävien kanssa.
Aitous teki Hänen sanoistaan voimallisia.
Jos haluaa olla vaikuttava puhuja tai saarnaaja, -
tarvitaan aitoutta ja aitoa suhdetta Jumalaan.
Tarkoitan nyt kaikkia Kristuksen seuraajia, itseni mukaan lukien.
Jos haluamme, että elämämme on aitoa, -
elämämme täytyy olla tietyllä tavalla eheää.
Se ei tarkoita sitä, että kaiken pitää olla täydellistä.
Se tarkoittaa rehellisyyttä Jumalan ja ihmisten edessä.
Mikään muu ei sotke sitä nopeammin kuin syyllisyys ja salailu.
Kannattaa käsitellä asiat, joita elämässä on.
Käsittele ne ja vie niitä Jumalan eteen.
Kolmantena mainitsen epäaidon uskon.
Epärehellisyys ei vakuuta ketään.
Joskus näkee jonkun, jolla on aito usko.
Se näyttäytyy siinä, että hän rakastaa Jumalaa, elämää ja ihmisiä
Se ei ole valheellista hengellisyyttä, -
jossa sanat ovat nätit, mutta hedelmä on kovaa, -
pahaa, tuomitsevaa ja eristäytynyttä.
Kun löytää aitoutta, se on uskottavaa -
ja puoleensavetävää.
Siksi kaikkien pitäisi haluta -
olla jatkuvasti aitoja elämässään.
Jos vain elämme kristityn elämää lukematta koskaan Sanaa -
ja suoritamme asioita emmekä vietä aikaa Kristuksen kanssa, -
elämäämme tulee epäaitoutta.
Sitten ihmettelemme, miksi elämämme ei tehoa ihmisiin -
ja mikseivät ihmiset kiinnostu.
Paavali haastoi Timoteusta ottamaan huomioon neljä asiaa.
Nuo asiat käyvät ilmi 1. Tim. 1:3-5:stä.
Neljä asiaa olivat hedelmä, johon Paavali haastoi Timoteusta.
Päämääränä oli elämä puhtaasta sydämestä, -
puhtaasta omastatunnosta ja vilpittömästä uskosta.
Ensimmäinen seikka oli johdonmukaisuus.
Se tulee ilmi jakeesta 3. Paavali sanoi: -
"Makedoniaan lähtiessäni kehotin sinua jäämään Efesokseen."
"jotta kieltäisit siellä eräitä levittämästä vieraita oppeja."
Haasteena oli jääminen.
Jotkut poukkoilevat sinne tänne, -
eivät vain fyysisesti vaan myös tunnetasolla.
He ovat päättämättömiä tuuliviirejä.
He ovat jatkuvasti menossa.
Kun epäaitous pääsee hiipimään elämään, -
ihmisen elämästä alkaa puuttua johdonmukaisuutta.
Hän ei enää näe Jumalaa eikä kuule Hänen ääntään.
Hänestä tulee päättämätön.
Ihmiset eivät aina tiedä, mitä he pakenevat -
ja miksi he ovat aina menossa.
He eivät tiedä, mitä he etsivät tai miltä he piileskelevät.
Aidon jumalasuhteen hedelmää on se, -
että elämässä on johdonmukaisuutta.
Kyse ei aina ole siitä, missä ihminen asuu, -
mutta joskus kyse on siitä, ettei ihminen pysty pysymään paikallaan.
Ef. 6: "Pysy pystyssä, kun kaikki on suoritettu."
1. Kor. 15:58: "Olkaa lujat, järkähtämättömät," -
"aina innokkaat Herran työssä."
NIV-käännöksessä sanotaan: "Pysy lujana. Älä anna minkään järkyttää"
Saarn. 10:4: "Älä jätä paikkaasi."
Pysy paikallasi.
Sanon koirallenikin: "Paikka!"
Se pysyy paikallaan, kunnes käännän selkäni.
Jollekulle Herran Sana on tänään: "Pysy paikallasi."
Lopeta juokseminen.
Kohtaa asiat, jotka vaivaavat sinua.
Niiden käsitteleminen puhdistaa sydämen ja omantunnon.
On ihanaa herätä, kun omatunto on puhdas.
Se tekee uskosta aidon. Saat osaksesi armon ja rauhan, -
koska olet aito.
Pysy paikallasi.
Toiseksi, mitä tulee aitouden hedelmään, -
Paavali haastoi Timoteusta varmuuteen.
Ensimmäinen oli johdonmukaisuus, toinen varmuus.
Paavali sanoo: "Kehotin sinua jäämään Efesokseen," -
"jotta kieltäisit siellä eräitä levittämästä vieraita oppeja."
Hän puhui nuorelle Timoteukselle kaupungissa, -
jossa uskonnolliset ihmiset hylkäsivät Kristuksen -
ja pulppusivat tyhjyyttä, pinnallisuutta, taruja ja riitoja.
Paavali käski Timoteusta kieltämään heitä.
Se ei ollut helppoa.
Timoteuksen piti käskeä ja haastaa heitä.
En usko, että Timoteus oli vielä siinä iässä, -
että hän olisi voinut uskottavasti käskeä muita.
Kun elää aidolla tavalla, -
johdonmukaisuus ja varmuus antavat ihmiselle kyvyn -
olla uskottava ja vakuuttava.
Jotkut ihmiset vain vangitsevat huomion. He eivät vaadi sitä.
He vain vaikuttavat niin varmoilta.
Joillakin ylistyksenjohtajilla on jokin tietty piirre.
He eivät välttämättä ole sen lahjakkaampia kuin muutkaan, -
mutta kun he johtavat ylistystä, he saavat ihmiset mukaansa.
Heistä vain huokuu jotakin, joka saa sen aikaan.
Jos elämässä on epäaitoutta, tämä asia kärsii.
Se tekee perustasta epävakaan.
Silloin ei ole varmuutta.
Uskotaan, että Jumala antaa meille kyvyn elää niin, -
että meistä välittyisi tällainen varmuus.
Se on elämää, jota ihmiset haluavat seurata.
Meidät on kutsuttu esimerkeiksi ja johtajiksi.
Kolmas asia on vakaumus.
Efesossa oli paljon vilppiä ja tyhjyyttä.
Paavali sanoo 1. Tim. 1:4:ssä: -
"Älä kuuntele taruja"
Älä anna vetää itseäsi eri suuntiin.
Älä kuuntele, mitä joku sanoo televisiossa -
tai mitä joku tutkija on jossakin kirjoittanut.
Älä anna vetää itseäsi eri suuntiin.
Pidä kiinni vakaumuksesta.
Kuuntele tätä, Jumalan Sanaa.
Sinulla on vakaumus. Sinussa on johdonmukaisuutta ja varmuutta.
Neljäs asia on rakkaus.
Päämääränä on rakastaa puhtaasta sydämestä, -
hyvästä omastatunnosta ja vilpittömästä uskosta.
Rakasta.
Voimme edustaa rakastavaa Jumalaa vain, -
kun annamme Jumalan tehdä työtään meissä niin, -
ettei elämässämme ole kompromisseja -
emmekä yritä olla kaikkea kaikille.
Kun rakkaus on aitoa, -
kun myötätunto on aitoa, -
ihmiset näkevät meissä Jumalan.
Nainen, josta kerroin alussa, todisti: -
"Tuo henkilö ei tuominnut minua."
"Hän vain rakasti minua. Näin hänessä Jumalan."
Uskon, että elämälläsi on valtava tarkoitus, -
missä sitten vaikutatkin.
Se ei kuitenkaan koskaan astu voimaan, -
et elä armossa, suosiossa etkä anteeksiannossa, -
etkä tunne rauhaa, jonka Jumala haluaa antaa Kristuksessa, -
ellet käsittele sitä, mikä on sydämessäsi.
Puhdas sydän, hyvä omatunto ja vilpitön usko.
Jos uskot, sano "aamen".
Puhun aidosta kristillisyydestä.
Se on hyvin tärkeä haaste.
Ihmiset huomaavat helposti epäaitouden.
Haluamme olla aitoja puheissamme ja teoissamme.
Paavali opetti Timoteusta rakastamaan puhtaasta sydämestä, -
hyvästä omastatunnosta ja vilpittömästä uskosta.
Kun meillä on puhdas sydän, näemme ihmisissä parhaat puolet.
Jos sydän on täynnä katkeruutta, vihaa tai riitaa, -
näkökulmamme muuttuu.
Tiituksen kirjeessä sanotaan: "Puhtaille kaikki on puhdasta."
Kun sydän on puhdas, ajattelemme kaikista ihmisistä hyvää.
Kun jonkun sydän on saastunut, se ei tarkoita, että hän on paha.
Hän on vain antanut jonkin asian pesiä sydämeensä.
Se voi olla epäilyä ja epäluottamusta.
Kun sydän on saastunut, se, mitä ihminen näkee, on saastunutta myös.
Rakkaus on mahdollista vain puhtaasta sydämestä.
On tärkeää, ettei sisimpäämme kiinnity mitään epäpuhdasta.
Se vaikuttaa olotilaamme, näkökykyymme ja kaikkeen.
Uskotaan, että Jumala puhdistaa meidät katkeruudesta, vihasta -
ja kaikesta, mikä estää meitä elämästä niin, että näemme Jumalan.
"Autuaita ovat puhdassydämiset, sillä he näkevät Jumalan."
He näkevät Jumalan antamat rajattomat mahdollisuudet.
PYSYKLÄÄ LUJINA USKOSSA,
OLKAA MIEHUULLISET JA VÄKEVÄT
Olemme Hengen, avartuneisuuden, Jumalan Sanan, tarkoituksen ihmisiä
Jumalan valtakunta ja täyteys on Kristuksessa, joka on sinussa.
AUTUAS SE, JOKA ON LÖYTÄNYT VIISAUDEN, -
IHMINEN, JOKA ON SAANUT TAIDON. Sananl. 3:13
Jeesus arvosti ihmisiä ja sai heidät nousemaan vahvoina.
MIEHET YHDESSÄ VARUSTAUTUMASSA MUUTOKSEEN JA KASVUUN.
MIESTENKONFERENSSI
Brian Houston on laatinut opetuspaketin johtajuudesta.
Pakettiin on valittu 68 avainsanomaa, -
jotka auttavat ymmärtämään Jumalan antamaa kutsua.
Opetukset on ladattu mp3-soittimeen.
Pakettiin kuuluu opetussarjoja, kuten "Johtajuus Psalmeissa", -
"Jumalan käytössä" ja "Tämä on Genesiksesi".
Mp3-soitin ja 68 sanomaa maksavat 120 puntaa.
Tätä tarjousta ei saa muualta.
Tilaa tuotteet puhelimitse tai verkkokaupasta.
Seuraavaksi nautimme seurakuntamme tuottamasta ylistyksestä.
Meitä on siunattu loistavilla muusikoilla sukupolvien ajan.
Musiikki tavoittaa maailman syrjimmäisessäkin kolkassa.
On ihanaa ajatella, että musiikki kulkee pitkien matkojen taa.
Sinä elät, Jeesus
Jeesuksen ristillä
Maa ja taivas kohtaavat
Synti on voitettu
Voitto Jumalalle
Hän on Herra, Hän on Herra
Sieluni laulaa
Hän on Herra
Hän elää, Hän elää
Minä elän, koska Jeesus elää
Kaikukoon koko maa ylistystä
Vapahtajamme Jumala hallitsee
Hän on ylhäinen ja korotettu
Nouse, sillä Kunnian Kuningas hallitsee
Hän palaa takaisin
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Hän on Herra, Hän on Herra
Sieluni laulaa
Hän on Herra
Hän elää, Hän elää
Minä elän, koska Jeesus elää
Kaikukoon koko maa ylistystä
Vapahtajamme Jumala hallitsee
Kiitos, että seurasit ohjelmaa. Hyvää viikkoa. Siunausta!
Muista, että paras on vielä edessä.
Kysy lisätietoja tuotteistamme -
tai ryhdy kumppaniksemme viemään eteenpäin Kristuksen ilosanomaa.
Ota yhteyttä puhelimitse tai postitse.
Käy myös ohjelman kotisivuilla.
Suomennos: Marianne Tenetz